**НАРОДНО ЧИТАЛИЩЕ «19-ТИ ФЕВРУАРИ 1906»**



2150 с.Скравена, ул. „Христо Ботев” №86, тел: 07137/20 - 44

 **e-mail: chitalishte\_skravena@mail.bg,**

**Информация за дейността на читалището за 2020 година**

Българското читалище се възприема от обществото като културна институция, завоювала своите позиции през годините на своето съществуване и доказала, че е необходима. Заедно с това се откроява и специфичната мисия на читалището за съхранение и развитие на традиционните ценности на нацията.

В своето 114-годишно съществуване Народно читалище „19-ти февруари 1906”, с. Скравена се е превърнало в основна клетка на културата със свое място и роля в живота на местната общност.

През последните години – години на бързо развитие на обществото, най-вече в технологично отношение, читалището в с. Скравена вече е не само традиционната културно-просветна организация за най-широк кръг от населението, но и институция, която отговаря на съвременните изисквания за бърз достъп до информация, за предоставяне по иновативен начин възможности за развитие творческия потенциал на населението. Особено внимание се обръща на взаимовръзката между поколенията, най-вече с оглед задоволяване потребностите на младите хора. Дейността на скравенското читалище е винаги свързана с променящите се социално-икономически условия в общността, изменящите се ценности и потребности на хората.

Продължиха и ремонтните дейности, финансиране от Община Ботевград.

Управляващ орган на читалището е читалищното настоятелство, което се състои от пет члена, с председател Иван Иванов Николов.

В читалището работят двама щатни служители : - административен секретар и специалист библиотечна дейност , заплатите на които се осигуряват от МК.

Двамата щатни служители и читалищното настоятелство, което оказва необходимата помощ и съдействие, са екипът, който води читалището в неговото развитие.

**Основните функции и задачи които стояха пред институцията са:**

- Затвърждаване позицията на читалището като водещо културно средище;
- Обогатяване на културния живот с традиционни и нови форми

- Развитие на библиотечната дейност;
- Превръщане на читалището в информационен център;
- Съхраняване на народните обичаи и традиции;
- Развитие и подпомагане на любителското художествено творчество;

- Работа по проекти;
- Партниране с местното самоуправление за развитието на културните процеси.

**Приоритетни задачи за изминалия отчетен период бяха:**

- Поддържане на читалищната библиотека;

- Обогатяване и развитие на любителското художествено творчество, участие в концерти, фестивали и други културни мероприятия на територията на общината и страната;
- Предоставяне на компютри и интернет услуги по Програма „Глобални библиотеки";
- Кандидатстване, разработване и реализиране на проекти;

- Обогатяване на формите и дейностите за съхраняване и популяризиране на културно историческото наследство.

- Развитие на краезнанието като един от важните моменти от читалищната дейност за съхраняване и популяризиране историята на родния край.

**ДЕЙНОСТИ:**

**Библиотечна и информационна дейност**

Една от основните дейности на читалището е библиотечната дейност. Основна ѝ цел е привличане на читатели от най- ранна детска възраст.Към читалището функционират два отдела на библиотеката - за деца и за възрастни.Читалищната библиотека е една от най-работещите и инициативни библиотеки в Общината..

За съжаление през последните години броят на читателите намалява и причините за това са различни: при по-младото поколение причините варират от нежелание за четене до четене онлайн. При по-възрастните – от липса на време за някои до невъзможност да посещават библиотеката поради факта, че е на втория етаж и за най-възрастните читатели е трудно достъпна. Но всъщност основната причина за намаляване броя на читателите е липса на навици за четене. Именно за това, библиотеката реализира различни инициативи, насочени към най-малките – децата от Детска градина „Детелина”, с.Скравена с цел възпитаване на любов към книгата и четенето. Тези инициативи включват изработени от библиотекаря презентации и пъзели по различни теми, подреждане на моменти от приказки и още много интересни забавления, които се провеждат или в библиотеката, или в Детската градина. Поредицата от такива инициативи вече няколко години носи заглавието „Във вълшебната гора”.

През годината се провеждаха традиционно и чествания на дати от местния и националния календар, срещи с местни дейци на науката и културата, и разбира се – подреждане на кътове и витрини като утвърден начин за популяризиране на творчеството на авторите или събитията.

Библиотечния фонд наброява 19 295 библиотечни материала. /към 31.12.2020 г./

Новорегистрирани читатели – 111.

Посещения – 1666.

Раздадени книги 1198.

Техническото оборудване на библиотеката позволява читателски запитвания и търсения да бъдат изпълнявани не само по традиционния заемен начин и в читалня, а да се търсят ресурси в уеб - библиотеки и специализирани портали, да се работи с електронни масиви, както и провеждането на различни инициативи. Библиотеката е оборудвана с 5 компютърни работни места с периферни устройства, с неограничена Интернет връзка, с копирна техника.Услугите се предоставят с техниката по Програма „Глобални библиотеки”, но тя вече остарява. За да бъде в крак с новото време, библиотеката предоставя част от необходимата информация на читателите /разбира се – когато е възможно/ през мрежите за комуникация – Facebook, VIber …Това спестява време и на читателите, и на библиотекаря.

 За провеждане на част от мероприятията ни е необходим мултимедиен проектор, с какъвто не разполагаме, но намираме начин да си набавим временно за конкретния случай.

**Участие в проекти и програми:**

**„ *Пътеки към наследството*”:**

Проектът приключи през декември месец. Успешен проект.

**Художествено - творческа дейност**

В НЧ „19-ти февруари 1906” функционират следните самодейни колективи и групи за любителско художествено творчество:

* **народни танци** – танцова формация” Български ритми” група от 17 деца с худ. ръководител – Цветанка Гърбиджанова
* **състав за народни танци** в две възрастови групи **забавни танци** – 15 самодейци с худ. ръководители Цанка Йорданова и Цветанка Гърбиджанова от 10 до 18 години
* **естрадно сатиричен състав**:

с художествен ръководител – Иван Николов – 13 самодейци от различни възрастови групи.

* **група за словесно изкуство и фолклор** :

худ. ръководител Цанка Йорданова - 18 самодейци от различни възрастови групи

* **певческа група:** 11
* **индивидуални изпълнители** - 5

 Всички те налагат своето активно присъствие и дават приноса си за разгръщане на широк спектър от разнообразни културни инициативи в селото и извън него.

* **Клуб „Следвай мечтата си”.**
* **Клуб „Шарено мънисто”** – за приложни дейности

**Културно – масови мероприятия:**

Читалището организира традиционни празници и чествания, свързани с местния и националния календар. Работи съвместно с Основното училище „Св.Св. Кирил и Методий”, ОДЗ „Детелина”, Пенсионерския клуб „Златна есен”, Кметство – Скравена и Община - Ботевград, като се провеждат съвместни инициативи за децата и възрастните. За съвместните мероприятия за децата от Детската градина подготвяме различни иновативни занимания.

Самодейците от читалищните състави са основни участници в провеждането на културните изяви и събития, както на местно ниво, така и в Общинските мероприятия.

Ежегодно се подреждат кътове и витрини по различни поводи, чествания и юбилейни годишнини.

Проведени са 30 културно-масови мероприятия, традиционни празници и обичаи.

Поради недостига на средства в читалището от години не се плащат хонорари за ръководители на състави. Секретарят, библиотекарят и председателят ръководят по-голяма част от групите и съставите целогодишно и отговарят за подготовката и представянето на всички самодейни колективи. Щатните служители отговарят и за обслужването на Паметника костница на Ботевите четници, като обслужването от началото на м. март до края на м. ноември, е и в събота и неделя, почивни и празнични дни.. Счетоводството на читалището се води от секретаря.

В обособения **информационен център** в читалището се предоставят редица услуги на населението: копиране, принтиране, изпращане на е-майл, сканиране, ламиниране, изработване на различни видове печатни материали – некролози, покани, диплянки, брошури и др. Всичко това се прави с цел да се улесни достъпа на местното население до услуги, свързани с новите технологии, и от друга страна да се спести време на хората и пътуване до Ботевград..

**Материално техническа база.**

Техническата база на читалището е старяла, липсва озвучителна и осветителна техника, нуждаем се и от подмяна и изработване на нови сценични костюми за колективите, гардероба на които не е подменян от 1982 година.

**Епидемията от Covid 19 ограничи цялостната работа на читалището и по тази причини във всеки елемент от дейността се забелязва намаляване: организиране и участие в инициативи, библиотечна дейност, посещения на мероприятия.**